Lissorhoptrus

***Lissorhoptrus*** er en slekt av sumpsnutebiller som hører til gruppen snutebiller (Curculionoidea).. Artene finnes gjerne på fuktige steder.

## Utseende
Små (gjerne 3-4 millimeter), avlange, brunlige snutebiller. Snuten er ganske lang og krum, og de knebøyde antennene sitter festet nær spissen. **Hodet** (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. **Brystskjoldet** (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. **Dekkvingene** er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. **Beina** er middels lange og ganske kraftige. Lårene er fortykkede, vanligvis uten tenner på undersiden. Framleggene (*protibiae*) ender i en kraftig, innoverrettet pigg. Føttene er fem-leddete, men det fjerde leddet er svært lite (*pseudotetramere* føtter). Det tredje leddet er tolappet, og det ytterste leddet tynt og sigdformet.

## Levevis
Som de fleste snutebiller er de planteetere. De fleste av artene er knyttet til sumpplanter. Arter i denne slekten kan gjøre skade på ris.

## Utbredelse
Slekten er hjemmehørende i Amerika, men har i de siste tiårene spredt seg til andre områder der det blir dyrket ris.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Schönherr, 1825
****** Underfamilien Erirhininae Schönherr, 1825
******* Stammen Stenopelmini LeConte, 1876
******** Slekten ***Lissorhoptrus*** LeConte, 1876
### Liste over artene

* *[[Lissorhoptrus bosqi]]* Kuschel, 1944
* *[[Lissorhoptrus brevirostris]]* Kuschel, 1951
* *[[Lissorhoptrus buchanani]]* Kuschel, 1952
* *[[Lissorhoptrus carinirostris]]* Kuschel, 1951
* *[[Lissorhoptrus chapini]]* Kuschel, 1952
* *[[Lissorhoptrus erratilis]]* Kuschel, 1951
* *[[Lissorhoptrus foveolatus]]* Duval, 1946
* *[[Lissorhoptrus gracilipes]]* Kuschel, 1951
* *[[Lissorhoptrus insularis]]* Kuschel, 1951
* *[[Lissorhoptrus isthmicus]]* Kuschel, 1951
* *[[Lissorhoptrus kuscheli]]* O'Brien, 1996
* *[[Lissorhoptrus lacustris]]* Kuschel, 1952
* *[[Lissorhoptrus lepidus]]* Kuschel, 1951
* *[[Lissorhoptrus longipennis]]* Kuschel, 1952
* *[[Lissorhoptrus longitarsis]]* Kuschel, 1951
* *[[Lissorhoptrus mexicanus]]* Kuschel, 1951
* *[[Lissorhoptrus oryzae]]* Costa Lima, 1936
* *[[Lissorhoptrus oryzophilus]]* Kuschel, 1952
* *[[Lissorhoptrus panamensis]]* Kuschel, 1951
* *[[Lissorhoptrus paraguayanus]]* Kuschel, 1956
* *[[Lissorhoptrus persimilis]]* O'Brien, 1996
* *[[Lissorhoptrus pseudoryzophilus]]* Guan, Huang & Lu, 1995
* *[[Lissorhoptrus robbinsorum]]* O'Brien, 2014
* *[[Lissorhoptrus simplex]]* (Say, 1831)
* *[[Lissorhoptrus venezolanus]]* Kuschel, 1956

## Referanser




## Eksterne lenker
*